Gereformeerde kerk Witbank-Suid - Wikipedia
Gereformeerde kerk Witbank-Suid
Die Gereformeerde kerk Witbank-Suid is op 12 Mei 1973 in gebruik geneem. Dit het ook Witbank-Suidoos gehuisves.
Ds. S.A. Cilliers, leraar van 1982 tot 1986.
Die Gereformeerde kerk Witbank-Suid was een van drie Afrikaanse gemeentes van die GKSA wat tussen 1931 en 1983 op Witbank gestig is. Weens samesmeltings bly sedert 2010 net die Gereformeerde kerk Hoëveld oor.
Hierdie gebou is op 12 Mei 1973 in gebruik geneem en ’n jaar later is 'n klok tog aangekoop, wat in die toring aangebring is. Weens verwering moes die toting later afgebreek word en dit is vervang deur ’n kleinere waarin die klok opnuut gemonteer is.
In 1989 het Witbank-Suid en Witbank-Oos ontbind en die Gereformeerde kerk Witbank-Suidoos gevorm, wat op sy beurt in 2010 met die Gereformeerde kerk Witbank saamgesmelt het as die Gereformeerde kerk Hoëveld.
Ligthelm, Johan, 1970 – 1981
Cilliers, Sarel Arnoldus, 1982 – 1986
Harris, Martin Peter, 1986 – 1989 (waarna Witbank-Suidoos tot 2010; aanvaar sy emeritaat)
Ontsluit van "https://af.wikipedia.org/w/index.php?title=Gereformeerde_kerk_Witbank-Suid&oldid=1866275"
Last edited on 10 Desember 2018, at 11:38